Na temelju članka 59. Zakona o znanstvenoj djelatnosti i visokom obrazovanju ("Narodne novine" br. 123/03, 105/04, 174/04, 46/07, 45/09, 63/11, 94/13, 139/13, 101/14 i 60/15) i članka 54. Statuta Sveučilišta u Zadru (pročišćeni tekst svibanj 2015), Senat Sveučilišta u Zadru na X. redovitoj sjednici u ak. godini 2015/2016. održanoj 24. lipnja 2016. donosi

PRAVILNIK O KORIŠTENJU ELEKTRONIČKE POŠTE

NA SVEUČILIŠTU U ZADRU

POLAZNE OSNOVE

Članak 1.

Elektronička pošta je sredstvo komunikacije vezano uz slanje poruka u okviru i izvan zajednice na Sveučilištu u Zadru. Sveučilište u Zadru prepoznaje važnost i uspostavlja elektroničku poštu (u daljnjem tekstu: e-pošta) i njezino korištenje kao jedno od službenih sredstava komunikacije. U svrhu osiguravanja ispravnog i zaštićenog načina komunikacije, Sveučilište u Zadru donosi ovaj pravilnik.

OPĆE ODREDBE

Članak 2.

Ovim pravilnikom regulira se način uspostave e-pošte, način dodjeljivanja korisničkog računa, izmjene i brisanje korisničkog računa, definira se način korištenja e-pošte te postupci nadzora korištenja e-pošte.

Članak 3.

Svrha korištenja e-pošte i povezanih informatičkih resursa je omogućavanje komunikacije za podučavanje, učenje, istraživanje i poslovne aktivnosti na Sveučilištu u Zadru. U svim navedenim aktivnostima Sveučilišta u Zadru korisnici su dužni koristiti adrese iz domene Sveučilišta u Zadru.

Članak 4.

Sustav e-pošte Sveučilište u Zadru uspostavlja temeljem vlastitih servisa i infrastrukture. Uspostavu, održavanje sustava za e-poštu, kao i postupke nadzora korištenja e-pošte obavlja Informatička služba.

Članak 5.

U svrhu funkcioniranja e-pošte Sveučilište u Zadru koristi domene: unizd.hr i student.unizd.hr.

Članak 6.

Korisnik u okviru ovog pravilnika je fizička osoba iz reda djelatnika, studenata, vanjskih suradnika, gostiju te polaznika cjeloživotnog obrazovanja na Sveučilištu u Zadru.

KORISNIČKI RAČUN I PSEUDONIM

Članak 7.

Osnovica korištenja e-pošte je korisnički račun. Korisnički račun se sastoji od: korisničkog imena, imena korisnika, prezimena korisnika i korisničke zaporke.

Svakom korisniku dodjeljuje se jedinstveni korisnički račun za e-poštu. Naziv korisničkog računa temelji se na individualnom imenu i prezimenu iz postojećih registara. Naziv korisničkog računa generira se u obliku [ime.prezime@domena](mailto:ime.prezime@domena) na način da je prvo slovo korisničkog računa isto kao i ime korisnika, a ostatak korisničkog imena sastoji se od slova prezimena i domene.

U slučaju postojanja korisnika s istim korisničkim računom, naziv korisničkog računa biti će određen prvim slovom imena i moguće kombinacije preostalih slova imena i prezimena.

Članak 8.

Korisnik dobiva inicijalnu zaporku nakon čega je dužan napraviti njezinu promjenu te čuvati povjerljivost podataka kojima dokazuje svoj korisnički račun.

Članak 9.

Ustrojbene jedinice i korisnici mogu u svrhu komunikacije koristiti pseudonime. Organizacijske jedinice mogu pseudonime otvoriti i koristiti za potrebe same organizacijske jedinice, projekta, konferencije, radne skupine ili aktivnosti. Naziv pseudonima mora biti jednoznačan i kreira se prema nazivu organizacijske jedinice, projekta, konferencije, radne skupine ili aktivnosti. Uz svaki pseudonim moraju biti vezana minimalno dva korisnička računa e-pošte na koje se e-pošta automatski prosljeđuje. Korisnici mogu otvoriti pseudonim u slučajevima promjene imena i prezimena.

Članak 10.

Administratori korisničkih računa i pseudonima za e-poštu na Sveučilištu u Zadru su djelatnici Informatičke službe.

Administratori provjeravaju status korisnika za korisnički račun e-pošte temeljem uvida u temeljnu povezanost korisnika sa Sveučilištem u Zadru, pri čemu koriste postojeću evidenciju (npr. studenata, djelatnika).

Članak 11.

Postupak otvaranja i zatvaranja korisničkog računa za e-poštu dan je u Prilogu br. 1. Za otvaranje korisničkog računa e-pošte korisnik mora posjedovati važeći elektronički identitet*.*

Ustrojbene jedinice mogu otvoriti pseudonim za e-poštu temeljem podnošenja zahtjeva iz Priloga br. 2.

Članak 12.

Studentima, vanjskim suradnicima i polaznicima cjeloživotnog obrazovanja korisnički račun za e-poštu otvara se na rok važenja elektroničkog identiteta.

Djelatnicima se korisnički račun otvara na vrijeme trajanja pravne povezanosti sa Sveučilištem u Zadru, a zatvara se 30 dana nakon odlaska sa Sveučilišta u Zadru, završetkom radnog odnosa ili iz nekog drugog razloga.

Djelatnicima koji u mirovinu odlaze sa Sveučilišta u Zadru, a imaju otvoreni korisnički račun, korisnički račun za e-poštu može ostati trajno otvoren. U slučaju neaktivnosti u korištenju e-pošte duljem od 12 mjeseci, umirovljenicima se korisnički račun ukida.

Članak 13.

Korisnicima nije dopušteno korištenje e-pošte u svrhu kojom se ostvaruje:

1. stvaranje ili prijenos materijala kojim Sveučilište u Zadru dobiva negativnu reputaciju (loš glas)
2. stvaranje ili prijenos ilegalnih materijala
3. prijenos neželjenog komercijalnog ili reklamnog materijala, lančanih pisama ili pošte druge vrste (npr. bezvrijedna e-pošta)
4. neovlašteni prijenos povjerljivih materijala Sveučilišta u Zadru na treće osobe
5. prijenos materijala kojim se krše autorska prava drugih osoba, uključujući prava intelektualnog vlasništva
6. aktivnosti koje nerazumno troše informatičke resurse (ljudske, mrežne) i dovode do uskraćivanja usluge drugim korisnicima,
7. stvaranje ili prijenos bilo uvredljivih, opscenih ili nepristojnih podataka ili drugog materijala
8. stvaranje ili prijenos materijala koji je uvredljiv, prijetnja drugima, služi za zlostavljanje ili maltretiranje drugih, diskriminira ili potiče diskriminaciju na rasnoj ili nacionalnoj osnovi ili na osnovi spola, spolne orijentacije, bračnih stanja, invaliditeta, političkih ili vjerskih uvjerenja
9. aktivnosti kojima se krši tuđa privatnost ili neopravdano kritizira i pogrešno predstavlja drugima
10. stvaranje i prijenos anonimnih poruka lažiranjem zaglavlja.

Članak 14.

Sveučilište u Zadru uzima u obzir da u svrhu istraživačkih i povezanih aktivnosti postoje potrebe za prijenosom podataka i materijala koji u običajnim okolnostima spadaju u okvire članka 13.

U slučaju odobrenih istraživanja od strane Sveučilišta u Zadru, moguće je e-poštu koristiti i u navedene svrhe.

Članak 15.

Korisnici mogu preusmjeriti e-poštu na drugi e-poštanski pretinac. Sveučilište u Zadru ne preuzima odgovornost za odvijanje i razmjenu e-pošte izvan infrastrukture Sveučilišta u Zadru.

Preusmjeravanje e-pošte na drugu adresu ne oslobađa korisnika od odgovornosti povezane s komunikacijom poslanom prema njemu s adresa e-pošte Sveučilišta u Zadru.

Članak 16.

Svi korisnici imaju pravo pristupa poslužitelju e-pošte. Svi korisnički računi imaju na poslužitelju uspostavljenu kvotu raspoloživog prostora za e-poštu. Korisnik ima uvid u korištenje kvote.

Članak 17.

Računalni virusi, „trojanski konji“, „crvi“, kao i ostali štetni programi kolektivno se nazivaju *malware*. Jedan od načina njihove distribucije je putem e-pošte. Sva komunikacija putem e-pošte na razini sustava provjerava se na *malware*. Postupak provjere je automatiziran, koristi se standardizirani antivirusni program, a provjerava se zaglavlje e-pošte (npr. polja Od:, Za:, predmet), tijelo e-pošte (provjera na ključne riječi). U ovisnosti od vrste *malwarea* e-pošta se odbija u potpunosti ili se stavlja u karantenu. E-pošta koja je u karanteni briše se nakon 30 dana.

Članak 18.

Neželjena e-pošta (u daljnjem tekstu: SPAM) je masovna elektronska distribucija neželjene e-pošte na pojedinačni korisnički račun e-pošte. Postupak provjere e-pošte na Sveučilištu u Zadru je automatiziran i u svrhu provjere koristi se elektronički sustav na bazi javno objavljenih „crnih lista“ e-pošte i definiranih pravila.

Sveučilište u Zadru zadržava pravo blokiranja i odbijanja e-pošte koja je označena kao SPAM.

Članak 19.

Sav promet koji se odvija vezan uz e-poštu evidentira se kroz zapise sustava (logovi). Evidentiranje se radi uz tijek e-pošte (npr. otkuda je e-pošta poslana, vrijeme kad je poslana i kome). Sadržaj e-pošte se ne evidentira.

Evidentiranje se provodi u svrhu nadzora rada sustava i otklanjanja pogrešaka u sustavu od strane Informatičke službe. Zapisi sustava čuvaju se 15 tjedana.

Članak 20.

Sveučilište u Zadru istražit će pritužbe zaprimljene od unutarnjih i vanjskih izvora o neprihvatljivom korištenju e-pošte. U slučaju sigurnosnog incidenta, a na pisani ili elektronički zahtjev ovlaštenih tijela, Sveučilište u Zadru dužno surađivati je u svrhu otkrivanja stvarnog identiteta počinitelja sigurnosnog incidenta.

Članak 21.

Pojmovi rodnog značenja koji se koriste u Pravilniku, bez obzira na to koriste li se u muškom ili ženskom rodu, odnose se na jednak način na muški i na ženski rod.

Članak 22.

Ovaj Pravilnik stupa na snagu danom donošenja.

KLASA: 012-01/16-02/01

URBROJ: 2198-1-79-16/16-01

Rektorica

prof. dr. sc. Dijana Vican

Prilog br. 1

SVEUČILIŠTE U ZADRU

**POSTUPAK OTVARANJA I ZATVARANJA KORISNIČKOG RAČUNA E-POŠTE**

DJELATNIK

STUDENT

**Napomena:** Zatvaranje korisničkog računa provodi se temeljem Članka 12. Pravilnika o korištenju elektroničke pošte na Sveučilištu u Zadru. U slučaju problema kod otvaranja korisničkog računa ili korištenja elektroničke pošte, studenti i djelatnici javljaju se Informatičkoj službi

kontakt podatci:

* lokacija: Stari kampus, Obala kralja P. Krešimira IV, 2
* *e-mail* adresa: [informatika@unizd.hr](mailto:informatika@unizd.hr)
* telefon: 023 200 616, 023 200 626, 023 200 636, 023 200 656

Djelatnik se prijavljuje na *Webmail* za djelatnike i mijenja korisničku zaporku. *Podatci o obliku e-pošte djelatnika nalaze se u Prilogu br. 3.*

<http://www.unizd.hr>

<https://student.unizd.hr/squirrelmail/src/login.php>

Djelatnik u Informatičkoj službi otvara korisnički račun za elektroničku poštu.

Djelatnik ima elektronički identitet Sveučilišta u Zadru ili u Informatičkoj službi otvara elektronički identitet Sveučilišta u Zadru

Djelatnik je evidentiran od strane ovlaštenih osoba u programu „ISVU kadrovi“.

Student se prijavljuje na studentski Webmail i mijenja korisničku zaporku. *Podatci o obliku studentske e-pošte nalaze se u Prilogu br. 3.*

<http://www.unizd.hr>

<https://student.unizd.hr/squirrelmail/src/login.php>

Informatička Služba zaprima elektronički zahtjev i u roku od 48 sati (radnim danom) otvara korisnički račun za elektroničku poštu. Informira studenta o otvorenom korisničkom računu ukoliko je dana kontakt adresa postojeće e-pošte.

Student se prijavljuje s podatcima o elektroničkom identitetu na elektronički zahtjev za otvaranje korisničkog računa elektroničke pošte. Student pristupa glavnoj stranici Sveučilišta u Zadru <http://www.unizd.hr>, odabire poveznicu *Webmail* za studente, otvara stranicu <https://student.unizd.hr/squirrelmail/src/contact/contact.php> te ispunjava elektronički obrazac. Unosi ime, prezime, AAI korisničku oznaku, označava je li mu potreban *web* prostor, unosi postojeću adresu e-pošte ukoliko želi primiti obavijest o otvaranju korisničkog računa.

Student ima elektronički identitet Sveučilišta u Zadru ili u nadležnom tajništvu/službi otvara elektronički identitet Sveučilišta u Zadru

Student je evidentiran od strane ovlaštenih osoba u programu „ISVU-studenti“ ili programu Studentske referade.

Prilog br. 2

SVEUČILIŠTE U ZADRU

ZAHTJEV ZA OTVARANJEM PSEUDONIMA

Ustrojbena jedinica:

Pseudonim u svrhu (označiti potrebno sa DA):

|  |  |
| --- | --- |
| Svrha | Oznaka |
| Ustrojbene jedinice |  |
| Konferencije |  |
| Projekta |  |
| Aktivnosti |  |

Prijedlog naziva pseudonima:

Osobe kojima se prosljeđuje e-pošta sa pseudonimima:

Podnositelj zahtjeva

Prilog br. 3

**OBLIK ELEKTRONIČKE POŠTE**

**E-pošta za studente**:

Naziv: ***naziv (uid) elektroničkog identiteta + domena (student.unizd.hr)***

* Primjer: elektronički identitet za studenta Ivo Marović je oblika [imarovic@unizd.hr](mailto:imarovic@unizd.hr), a adresa e-pošte je **imarovic@student.unizd.hr**

Zaporka za e-poštu: ***početna zaporka identična je zaporci elektroničkog identiteta***

Adresa *webmaila*: <https://student.unizd.hr/squirrelmail/src/login.php>

**E-pošta za djelatnike:**

Naziv: ***naziv (uid) elektroničkog identiteta + domena (unizd.hr)***

* Primjer: elektronički identitet za djelatnicu Ivanu Marić je oblika [imaric@unizd.hr](mailto:imaric@unizd.hr), a adresa e-pošte je **imaric@unizd.hr**

Zaporka za e-poštu: ***početna zaporka identična je zaporci elektroničkog identiteta***

Adresa *webmaila*: <https://donat.unizd.hr/squirrelmail/src/login.php>